Perfect Sisters

Perfect Sisters (publisert i Storbritannia under navnet Deadly Sisters ) var en canadisk film fra 2014, regissert av Stanley M. Brooks. Hovedrollene spilles av Abigail Breslin og Georgie Henley.

Filmen ble publisert av film-selskapet Gravitas Ventures den 11. april 2014, og var basert på en roman The Class Project: How to Kill a Mother. Filmen mottok noen klager fra en del innbyggere i Toronto, fordi de mener de morderne ble satt i et alt for sympatisk lys gjennom denne filmen.

Sammendrag 
Sandra Andersen, hennes ett år yngre søster Elizabeth, og deres yngre bror, 7 år gamle Robert, bor sammen med deres alkoholiserte 44 år gamle mor Linda. Moren deres har i årenes løp hatt flere forskjellige kjærester, og enkelte av dem har vært både fysisk og psykisk voldelige mot både henne og barna hennes.

Sandra går nå siste året på videregående, og Beth går første året på videregående. De orker ikke mer av moren deres, alkoholismen hennes, den stadige flyttingen hver gang moren får seg en ny jobb, og alle de forskjellige kjærestene som kommer og går. Søstrene planlegger derfor å drepe moren deres. I tillegg regner de med å få utbetalt en stor livsforsikring, så snart moren deres er død. En kveld ber de vennene Justin og Ashley bestille ett bord ved en restaurant de liker. De får Linda overstadig beruset, og senere drukner de henne i et badekar. Når de har gjennomført alt dette, føler Sandra seg skyldig. Men Beth føler seg begeistret, og hun overbeviser Sandra om at alt kommer til å bli mye bedre når moren deres død.

De to søstrene blir snart sendt for å bo hos en tante, og lillebroren deres Bobby blir sendt for å bo sammen med faren sin. Ingen mistenker at Sandra og Beth hadde noe som helst med morens dødsfall å gjøre, og alle sammen tror at Linda ble veldig full og druknet i et badekar ved ett uhell. I tillegg har Sandra og Elisabeth alibi for nesten hele kvelden, sammen med ett par venner ved en restaurant. Sandra og Beth begynner å bli mer populære på skolen etter å ha fortalt alle venninnene sine at de drepte moren deres. Alle som får høre denne historien tror det bare er tull, og ingen ved skolen tenker engang på å rapportere dem til politiet.

En venn av Sandra begynner å mistenke at Sandra og Beth virkelig hadde noe med dødsfallet å gjøre, etter at Sandra innrømmet til ham at morens død kanskje ikke var noen ulykke. Denne vennen kontakter politiet. De ber ham snakke med Sandra igjen, og se om han klarer å finne ut noe mer om hendelsen. Etter at Sandra forteller ham hele sannheten, blir Sandra og Beth intervjuet av politiet. Beth holder seg rolig, men Sandra får et sammenbrudd. Politiet klarer å finne nok bevis for at Sandra og Beth drepte Linda, og begge to blir dømt til 10 års fengsel.

Rolleliste

 Abigail Breslin som Sandra Andersen.
 Georgie Henley som Elizabeth "Beth" Andersen.
 Mira Sorvino som Linda Andersen: Den alkoholiserte moren til Sandra, Elizabeth og Bobby. Hun går vanligvis etter menn som er alkoholiker som henne selv.
 James Russo som Steve Bowman: Den siste voldelige, alkoholiserte kjæresten til Linda.
 Rusty Schwimmer som tante Martha. Lindas rike storeesøster.
 Zoë Belkin som Ashley. Sandras populære bestevenninne.
 Jeffrey Ballard som Justin Ross. Elizabeths kjæreste.
 Jonathan Malen som David. Barndomsvennen til Sandra.
 Zak Santiago som politi-etterforsker Santiago Gates
 Spencer Breslin som fetter Derek: Fetter til Sandra, Beth og Bobbys. Marthas sønn.

Eksterne lenker 
 
 Film-trailer, Youtube.com

Filmer fra 2014
Canadiske dramafilmer
Engelskspråklige filmer